**Ұйымдастырылған оқу қызметінің конспектісі**

**Білім беру саласы:** Таным

**Бөлімі:** Сенсорика

**Тақырыбы:** Түрлі-түсті жолдар

**Мақсаты:** Түсі(көк, қызыл, жасыл, сары), көлемі(үлкен, кішкентай) бойынша балалардың түсініктерін қалыптастыру.

**Міндеттері:**

1. Ұсақ қол маторикасын дамытуға арналған жаттығулар арқылы түстерді ажырата білуге баулу, заттың көлемі бойынша түсініктерін қалыптастыру.
2. Сенсорлық ойлау қабілетін, ұсақ қол моторикасын дамыту.
3. Балаларды байқампаздыққа, жұмысын аяғына дейін орындауға тәрбиелеу.

**Көрнекі-құралдар:** ленталар (көк, қызыл, жасыл, сары), тактильді қалпақшалар (жүн, мақта, акрил), карточкалар, кейіпкерлер ойыншықтар (қоян, аю), массаж төсеніштері, теледидар, шарлар.

**Әдіс-тәсіл:** түсіндіру, көрсету, сұрақ-жауап, ойын ойнату.

**Сөздік жұмыс:** үлкен, кіші, түсті қалпақшалар.

**Өткізу барысы:**

**Кіріспе бөлімі:**

Шаттық шеңбер:

Қайырлы таң, балалар!

Қолдарымыз, қайырлы таң! Сендер ояндыңдар ма? (сипаймыз)

Қайырлы таң, көздеріміз! Сендер ояндыңдар ма? (жұмып-ашамыз)

Қайырлы таң, аяғымыз!Сендер ояндыңдар ма?(тіземізді шапалақтаймыз

Біз ояндық! Алақай! Көңіл-күйіміз қалай? Былай! (Бас бармақтарын жоғары көтереді)

**Негізгі бөлім:**

Балалар, мыны төсеніштерге қарандаршы, өздері ерекше екен! Үстінен жүріп көрейікші. (Балалар массаж төсенішпен жүреді, қоянды кездестіреді) - Бұл не, балалар? Дұрыс, қоян! Қоянның көңілкүйі жоқ екен. Бізден көмек сұрайды. Көмектесеміз бе қоянға? Ендеше, үстелге келеміз, орнымызға отырамыз. **1. Дидактикалық ойын «Үлкен-кіші».** Үстел үстіндегі карточкалармен жұмыс жасайды.

– Балалар, тәрелкенің ішінен қояндарды тауып алыңдар.

- Мынау қандай қоян? (үлкен)

- Ал мына қоян қанадай? (кіші)

- Дұрыс! - Енді, үлкен қоянға үлкен сәбізді береміз, ал кіші қоянға - кіші сәбізді. - Тамаша, балалар! Жарайсыңдар!

- Міне, біз қоянға көмектестік. Ол сендерге «Рахмет» айтады және бірге жаттығу жасауға шақырады.

**Сергіту сәті.** «Қоян» сергіту сәтін теледидардан көрсетіп, бейнеге назар аударту арқылы қызықтырып, қимылдарды қайталап билеу.

- Балалар, мына жерде де тосеніш жатыр екен. Қане, үстінен жүрейік. (Балалар массаж төсенішпен жүреді, аюды кездестіреді)

**-** Балалар, таныдыңдар ма? Бұл не? **-** Дұрыс, аю! Аю түстерді білмейді екен. Бізден көмек сұрайды. Аюға көмектесеміз бе? Жақсы, балалар!

**2. Дидактикалық ойын «Түрлі-түсті жолдар».** (Балалар тактильді қалпақшаларды таңдап алады. Сұқ және ортаңғы саусақтарына киеді де, сәйкес лентаны тауып, үстінен саусақтарымен жүреді).

**-** Мансур (Адина, Олег, Артем, Айлин, т.б.), сенің қалпақшаларының түсі қандай?

**-** Көк (қызыл, сары, жасыл).

**-** Қандай жолмен жүресін?

**-** Дұрыс! Аюға да көмектестіңдер. Жарайсыңдар, балалар!

**Қорытынды:**

**-** Бүгін нелерді кездестірдік? (Қоянды, аюды)

**-** Дұрыс айтасыңдар! Біз қоянды кездестірдік, аюды кездестірдік.

**-** Қоянға қалай көмектестік? **-** Ал аюға қалай көмектестік?

**-** Ұнады ма сендерге? - Маған да сендердің көмектескендерін ұнады. Жарайсыңдар, балалар! - Қоян мен аюдың сендерге арналған сыйлықтары бар екен! Ол, мыны тамаша шарлар! Алақай! Қанадай әдемі иә, балалар? Қане, бәріміз сыйлық үшін рахмет айтайық. - Рахмет!